Chapel-Baz-Meur

Chapel-Baz-Meur a oa ur gumun e Breizh e Kanton Gwaled, e Liger-Atlantel, e gevred ar vro. Abaoe ar I a viz Genver 2016 emañ e-barzh ar gumun nevez Diwazh-Liger.

 Kumunioù amezek 

 Anv 
 Erwan Vallerie ː Capella Bassamari, 1115 ; Capella Barsamen, 1138 ; Capella Batsamere, 1277 ; Basse Matris, .

 Ardamezioù 
60pxEn erminoù e drailhenn a dri fezh en glazur, e vevenn en gul.
 Istor 
 Dispac'h Gall 
 Krouet e voe kumun Chapel-Baz-Meur e 1790 diwar ar barrez katolik. Lakaet e voe e Kanton Lavreer-Botorel hag e Bann Klison. E 1800 e voe lakaet en Arondisamant Naoned Cassini - EHESS - Fichenn kumun Chapel-Baz-Meur.

 Bargazh 
 Krouet e voe kumun Bargazh e 1868 diwar ul lodenn eus tiriad kumun Chapel-Baz-Meur Cassini - EHESS - Fichenn kumun Bargazh.
 Brezel Krimea 
 Mervel a reas 1 gwaz eus ar gumun e 1856 e Sevastopol abalamour d'ar brezel, hervez monumant ar re varv e Brezelioù an XIX kantved Fichenn hiniennel - Mémorial Genweb.
 Brezel 1870-1871 
 Mervel a reas 11 gwaz eus ar gumun abalamour d'ar brezel, hervez monumant ar re varv e Brezelioù an XIX kantved Mémorial Genweb.
 Tunizia 
 Mervel a reas 1 gwaz eus ar gumun e 1881, hervez monumant ar re varv e Brezelioù an XIX kantved  Fichenn hiniennel - Mémorial Genweb.
 Kaledonia-Nevez 
 Mervel a reas 1 gwaz eus ar gumun e 1883, hervez monumant ar re varv e Brezelioù an XIX kantved Mémorial Genweb.

 Brezel-bed kentañ 
 Mervel a reas 106 gwaz ag ar gumun abalamour d'ar brezel, da lavaret eo 4,10 % eus he foblañs e 1911 Les soldats de Loire Inférieure - Monumant ar re varv.
 Eil Brezel-bed  
 Mervel a reas 5 den ag ar gumun abalamour d'ar brezel, hervez monumant ar re varv   Memorial Genweb.
 Trevadennoù 
 Brezel Aljeria : mervel a reas 1 milour eus ar gumun, hervez monumant ar re varv, d’an 10 a viz Meurzh 1959 en Ospital Batna, gloazet ma oa bet pa oa bet taget e bost ; kanolier e oa er 421 RAA (Régiment d’Artillerie Anti-Aérienne) Fichenn hiniennel Memorial Genweb. 

 Lakaet e voe ar gumun e Kanton Gwaled pa voe diskaret kanton Lavreer-Botorel e 2014 Décret n° 2014-243 du 25 février 2014 portant délimitation des cantons dans le département de la Loire-Atlantique.
 D'ar 1 a viz Genver 2016 e voe kendeuzet kumunioù Chapel-Baz-Meur ha Bargazh d'ober ur gumun nevez, Diwazh-Liger Ouest-France, 6 a viz Genver 2016.

 Monumantoù ha traoù heverk 
 Kastell La Vrillère, - infobretagne.com.
 Maner La Bretesche.
 Kastell La Chenardière,  -XVII kantved -XIX kantved.
 Kastell La Mazure, XV kantved -XVII kantved -XIX kantved.
 Kastell La Berrière.
 Maner La Bretesche.
 Maner La Barre.
 Maner La Fumoire.
 Chapel Sant-Simon, -XVIIIvet kantved Clochers de France.
 Iliz katolik Intron-Varia ar C'horroidigezh, 1844-1892 Clochers de France.
 Monumant ar re varv e Brezelioù an XIX kantved, er vered Memorial Genweb.
 Monumant ar re varv e Brezelioù an XX kantved, er vered Memorial Genweb Memorial Genweb. Dioueliet e voe d’an 11 a viz Du 1921 Université de Lille. 

 Armerzh 
 Brasserie de la Divatte, breserezh artizanel.
 Emdroadur ar boblañs abaoe 1962 

 Melestradurezh 
 Tud 
 Yann V (1389-1442), Dug Breizh.
 Marc'harid Klison, kontez Pentevr, merc'h da Olier V Klison
 Jacques Demy (1931-1990), harluet er Chapel-Baz-Meur etre miz Gwengolo 1943 ha miz Eost 1944 e ti ur c'houplad, botaouer-koad ar gwaz e kêriadenn Maen-Toull. Aozañ a ra eno filmoù bevaat bihan (livadur war goc'henn), diwar-benn argadennoù kirri-nij pont Malvid da skouer (cf. film Agnès Varda Jacquot de Nantes). Treiñ a ra er Chapel-Baz-Meur e film kentañ e miz Here 1955, an teulfilm berr Le Sabotier du val de Loire.
 Jean Clareboudt (1944-1997), neuzier a vremañ, en eus bevet e Maen-Toull.
 Reynald Secher (g. e 1955), istorour, genidik eo e familh eus ar Chapel-Baz-Meur.

 Ardamezeg ar familhoù 
60pxAmeline de Cadeville
Aotrounez La Chesnardière
Sourinet etre argant ha gul a eizh pezh, e gab en glazur karget gant un heol en aour. Pol Potier de Courcy : Nobiliaire et armorial de Bretagne, 1890, p. 8.60pxBallet
Aotrounez La Chenardière
En sabel e valanenn en aour.60pxBaye
Aotrounez La Giraudière
En gul e deir zruellad en argant karget pep hini gant pemp brizhenn erminig en sabel.60pxBertrand
Aotrounez Coeuvres, La Berrière, La Guérivière ha Villin
En argant e gebrenn en gul heuliet gant teir c'halon ivez en gul.

 Liammoù diavaez 
 Lec'hienn ti-kêr Diwazh-Liger

 Levrlennadur 
 Pol Potier de Courcy : Nobiliaire et armorial de Bretagne. Adembannadur Editions des Régionalismes. Cressé. 2011/2014
 Erwan Vallerie : Diazezoù studi istorel an anvioù-parrez. Corpus. An Here. 1995

 Daveoù ha notennoù 

Rummad:Kumunioù bet krouet e Liger-Izelañ e-pad an Dispac'h Gall
Rummad:Chapel-Baz-Meur